"Ühenduses" dr Charles Stanleyga.
Et evangeelium leviks kõikjale.
Täna saates: "Jumala tahte sügavamad kihid"
On ülimalt julgustav teada,
et Jumalal on meie elu jaoks kindel plaan.
Igaühe jaoks.
Kõigi puhul erinev,
kuid siiski Jumala kavatsuse järgi kujundatud.
Ei mingeid erandeid.
Kohati jääb mõistetamatuks, kuidas saab Jumal sellises maailmas liikuda,
aga Ta saab, sest Ta on Jumal.
Ta ei jäta kedagi välja.
Võib-olla on juhtunud asju, millest meil on raske aru saada,
kuid Tal on plaan.
Ta täidab selle plaani, kui Teda usaldame ja Talle kuuletume.
Ilma nende kaheta ei saa.
Milline Ta plaan ka poleks...
Milline Ta plaan sinuga siinses elus ka poleks,
Tema usaldamine ja Talle kuuletumine on määravad.
Mõtle korraks,
kas sind teatakse kui inimest, kes usaldab Jumalat,
kuuletub Talle,
tahab käia Ta tahtes.
Või teatakse sind kui kedagi, kes teeb, mis tahab,
otsib õnne ja edukust ning elab maailma malli järgi?
Jumal ei ole kinkinud sulle elu, et teeksid kõike, mis pähe tuleb.
See polnud plaanis.
Paljud saadavad terve elu mööda,
ilma et mõtleksid Jumala paanile ja tahtele oma elu jaoks.
Mida rohkem aga sellele mõelda,
seda sügavam arusaam tekib Jumala eesmärgist.
See viib mind ühe piiblisalmi juurde.
See on 103. psalmis.
Kuna küsimus on, kuidas saab Jumal kõiki neid asju teha.
Psalmid 103, salm 19.
Võiksid ära märkida, kui seda veel teinud pole.
Siin öeldakse: "Issand on oma aujärje kinnitanud taevasse,
tema kuningriik valitseb kõiki."
Pane tähele, Tema kuningriik valitseb kõiki.
See tähendab, et kõige keskel
Jumal valitseb ja otsustab.
Isegi kui see ei tundu nii, see on nii.
Kuuleme kõigest, mis maailmas sünnib, kes mida arvab...
Kes millele vastu on...
Jumalat ei paista kuskilt. Tegelikult on Ta endiselt troonil.
Ta laseb meil aeg-ajalt teha rumalaid asju,
mis hävitavad ja lõhuvad.
Kuid sageli astub Ta vahele.
Inimeste käitumist arvestades võib olla raske uskuda,
et Jumal on kuidagigi asja juures.
Kui mõelda sellele salmile ja Jumala suveräänsusele,
meenub, mida ütles Jeremija Jumalale.
Ta ütleb Jeremija 32. peatükis:
"Oh Issand Jumal! Vaata, sina oled teinud taeva ja maa
oma suure rammu ja väljasirutatud käsivarrega:
ükski asi ei ole võimatu sinul."
Kui me usume, et Jumala käsi ulatub kõikjale
ja et Ta on nii võimas, et miski ei käi Talle üle jõu,
siis käituksime veidi teisti.
Me ei kahtleks mõnes asjas.
Võtaksime julgemalt lubadustest kinni.
Jumal valitseb ja otsustab.
Tema suveräänsus ulatub üle kõige.
Ükskõik mis maailmas toimub, Jumal valitseb ikka.
Häda on, et paljud ei usu seda.
Aeg-ajalt vaatan telekat ja mul hakkab kahju.
See kerib ja kerib, kuni selle ise kinni paned.
Ja mõtled, kas keegi üldse teab Jumalast.
Jehoovast, Jahvest, nagu Teda Vanas Testamendis kutsutakse.
Jumalate Jumalast.
Ainsast tõelisest Jumalast, kel on vägi teha kõike.
Kas keegi üldse usub ja usaldab Teda, ootab Tema juhatust?
Kui vaatad-kuulad ümbritsevat ega loe Jumala Sõna,
võid kaotada meelekindluse.
Nõnda. Jutluse pealkiri on "Jumala tahte sügavamad kihid".
Esmalt võtame läbi Jumala tahte kolm peamist tunnust.
Kolm osa.
Esimene on ettemääratus.
Asjad, mille Ta viib täide.
Vääramatu, muutumatu, tingimusteta.
Ehk asjad, mida Jumal saab oma väe ja armastusega teha
ning mida ei saa takistada.
Tema käes on võim, Ta on kõige kõrgem valitseja.
Ta tahte ettemääratus tähendab, et Ta on mõned asjad juba otsustanud.
Võib tunduda, et maailm tiirleb kaosekeerises,
kuid Jumal otsustab sellest hoolimata kõige toimuva üle.
Aeg-ajalt on kuulda:
"Ma ju tean, mis mu elus toimub. Keegi ei pea seda mulle ütlema."
Aga võib-olla oleks aeg näha, et on keegi, kes on sinust suurem.
Et on Jumal, kes teab su elust kõike.
Tema on see, keda sul tuleb kuulata.
Tema on see, kes otsustab kõige üle.
Jumala tahte osa on ka moraalsus.
Kõige paremini kirjeldavad seda kümme käsku.
Moraalsus on Ta tahte osa.
Sa ei tohi varastada, valetada, rikkuda abielu ja nii edasi. Kümme käsku.
Piiblis on ka asju, millel Jumal ei lasknud juhtuda.
Need oleks saanud juhtuda,
aga need polnud Jumala tahe, need oleks mõjunud ebasoodsalt,
need oleks tekitanud kahju ja hävingut.
Kuna Jumal annab meile teatud piirides vabad käed,
on meil Ta tahte moraalse poolega raskusi.
Tahame teha asju enda moodi.
Leiame õigustusi.
Ometi, kui astume üle kümnest käsust ega järgi Jeesuse õpetust,
on sellel hind.
Sõnakuulelikkusele pole alternatiivi.
Ja Jumalast suuremat pole.
Inimesed räägivad, mida kõike nad plaanivad teha.
Jumal on see, kellele jääb viimane sõna selles, mida keegi teeb.
Ta lubab sõnakuulmatust ja vastuhakkamist, aga sel on hind.
Patul on hind. Jumalale vastuhakkamisel on hind.
Sa kuuled, kuidas inimesed räägivad oma plaanidest teha üht ja teist.
Nad tahavad vabadust teha seda, teist ja kolmandat.
Ilma... Vaata.
Neil puudub vastutustunne suveräänse maailma Looja ees.
Me kõik vastutame Ta ees, tahame või ei.
Jumala tahtel on ka andev külg.
Asjad, mida Ta tahab meile anda.
Esimene asi, mis seda väljendab, on pääste.
Ta tahab meid päästa. Ta tahab, et saaksime ristitud.
Ta tahab, et käiksime Ta tahtes.
Ta tahab, et õpiksime palvetama ja järgima Ta Pühakirja õpetust.
Et õpiksime Talle kuuletuma juba noorelt.
Et õpiksime Teda kuulama, Teda järgima.
Et tunnistaksime Teda kui parimat teejuhti.
Seega, et olla sõnakuulelik, peab teadma Ta tahet.
Kuidas seda teada?
Kust saada teada?
Kui võtad kuulda Jumala Sõna tõde.
Loed Jumala Sõna.
Ja usud Jumala Sõna.
Jumala tõe teadasaamiseks,
õigesti elamiseks,
sõnakuulelikkuseks on vaja teada Jumala Sõna.
Ära hakka kätt tõstma, kuigi oleks põhjust.
Ma ise silun su vead.
Mitu korda oled see nädal Piibli kätte võtnud
ja mõne salmi lugenud?
Nädalas on seitse päeva.
Päevas on 24 tundi.
Sul on palju kohustusi.
Ja palju, mida sa ei pea, aga tahad teha.
Sa ei tööta kogu aeg. Sul on ka vaba aega.
Kui suure osa sellest ajast oled Jumala ees küsimusega,
kas peaks ostma tolle maja?
Või tolle auto? Kas poeg peaks minema tollesse ülikooli?
Kas lasta tütar välja selle noormehega?
Kas lasta pojal käia selles ringis?
See tähendab, millal viimati küsisid nõu sellelt, kellel on kõik vastused?
Seda, mida Tema tahab?
Kas Ta mitte ei taha sulle parimat?
Kas usud seda?
Ta tahab sulle alati parimat. Kui seda tõesti usud, siis küsid Temalt.
Miks teed otsuseid ilma Temalt küsimata?
Kuula. Temal on olemas plaan, eesmärk.
Ta teab, mis on meile parim igas olukorras.
Ta julgustab meid küsima.
"Paluge, ja teile antakse, otsige, ja te leiate, koputage, ja teile avatakse."
Jumal tahab oma tahet ilmutada.
Võime olla kindlad,
et kui palume Tema tahtmist mööda, siis Ta kuuleb.
Kuna teame, et Ta meid kuuleb, siis teame ka, et Ta vastab meie palvetele.
Miks siis mitte teha Jumala Sõna lahti
ja küsida: "Mida Sina tahad, et teeksin?
Mida on vaja, et olla sõnakuulelik?
Kas see on Jumala tahtmist mööda või ei?"
Inimesed on nii suurtes võlgades seepärast,
et nad kulutavad raha Jumalaga aru pidamata.
See on meie riigis tõsine probleem.
Võlad on tõsine probleem.
Mis Piibel sellesse puutub? Hakka lugema ja saad teada.
Jumalal on raha ja võlgade kohta paljugi öelda.
Arvesta, et üks patt viib teiseni.
Jumal tahab meile head. Tema tahe on alati parim.
Alati parim.
Tema "jah" on parim ja Tema "ei" on parim.
Sest Ta tahab meile parimat.
Mis siis Jumala tahe on?
Jumala tahe on Tema parim plaan meie jaoks.
Sina vastu: "Mu elu on pea peal. Ma ei tea, mida teha."
Jumala tahtel on veel üks tahk.
See, mida Ta tahab just sulle.
Selle võib jaotada kolmeks.
Esimene on kavatsetus.
Ehk see, mille Jumal on sulle valmis pannud.
Ma ei tea su vanemaid ega kasvatust, aga mis on Ta sulle valmis pannud?
Mõtle sellele - kavatsetus.
Asjad, mis Ta pani valmis juba enne su sündi.
Millise hariduse Ta sulle valmis pani?
Millised vaimuannid Ta sulle valmis pani?
Kui võtsid Jeesuse Kristuse Päästjaks,
siis anti sulle võimed, annid ja oskused teha kõike, mida Jumal tahab.
Meenuta aega, kui olid noor.
Mõtlesid, kelleks tahad suurena saada.
Kas Jumala arvamust küsisid?
"Mina ei teadnud, mida Jumal tahab."
Sina, kes siin istud ega tea Jumala tahet -
äkki sa ei tea, sest pole küsinud.
Oled sa kunagi põlvitanud ja öelnud:
"Jumal, ma ei taha elada tühiselt. Tahan, et mu elul oleks tähendus.
Et see juhtuks...
Et Sa mu palvele vastaks, pean paluma õiget asja.
Mida siis peaksin tegema?"
Praegusel ajal on väga vähe noori, kes Jumala tahtest räägivad,
sest nad pole sellele mõelnud.
Et Jumalal, kes valitseb kõige üle, on nende elu jaoks plaan.
Kas sina, lapsevanem, oled kunagi oma lapsega maha istunud ja öelnud:
"Nüüd räägime su elu kõige tähtsamatest asjadest."
Mis need on?
Kas haridus? Ei.
Mis on su elu kõige tähtsam asi? Jumala tahe.
See on.
Täiesti kindlasti.
Iga õhtu, kui olin perega kodus,
alates ajast, kui mu lapsed sündisid,
palvetasin nende voodi juures.
Nad ei saanud millestki aru.
Et Jumal ilmutaks neile oma tahet juba noorelt.
Teate, me lükkame edasi kõige tähtsamat asja.
Laste jaoks on tähtsaim saada teada Jumala tahet.
Jumala tahe puudutab meie elus kõike.
Mõtle korraks iseenda ja näiteks oma ameti peale.
Kui sul on vaja leida tööd, kas lähed otsima või küsid Jumalalt?
Mõtle sellele hetkeks.
Jumal on kõige õigem isik, kellelt küsida.
"Kuhu peaksin minema tööle? Mida peaksin tegema?
Millele peaksin pühenduma?"
Arvesta sellega, et iga päevaga jääb aega vähemaks.
Ei nõustu? Kui minu ikka jõuad, saad aru.
Aga sa ei peatu, ei löö käega. Sa ei muretse, ei närveeri.
Usaldad Jumalat, iga su päev läheb asja ette.
Kas mõistad, et Jumalal on plaan ja vastused kõigile su küsimustele?
Tihti on nii, et Jumalalt küsimise asemel langetame otsuse ise.
Tead, see on seepärast, et teeme otsuseid inimliku tarkusega.
Puuduliku tarkusega
ja selliste tunnete ajel, mis ei aita teha häid otsuseid.
Või et kellelegi meeltmööda olla.
Ainus, kellele pean Jumala Sõna järgi meeltmööda olema,
on kõikvõimas Jumal.
Pean olema ja tahan olla Talle meeltmööda.
See on kõige õigem ja targem tegu.
Sest kui Teda tunned,
siis tead, et Ta tahab sulle ainult parimat.
Aamen?
Kui paljude vanemate kohta saab sama öelda?
Lapsi kasutatakse, et avaldada sõpradele ja naabritele muljet.
Sellega, mis auto või riided neil on.
See rikub nad ära.
Jumala tahe on elu üks tähtsamaid asju.
Mis asjad peaksime Jumala ette tooma? Kõik.
Mis on need tähtsusetud asjad, mida ei peaks Jumala ette tooma?
Niisiis, Jumala tahe kehtib meile.
Tal on meie eluga kindel kavatsus.
Lisaks sisaldab Jumala tahe asjaoludega arvestamist.
See tähendab seda, et kui ajan midagi vussi,
sean asjad Jumala ees korda, alistun Talle ja alustan otsast peale.
Asjaoludega arvestamine on Ta tahte osa, kuna Ta teab meid.
Ta teab, et teeme väärsamme ja mõnikord valesid otsuseid,
ning et oleme kõigest inimesed.
Niisiis, asjaoludega arvestamine. Kas Ta ajab meid minema? Ei.
Kuid nõnda elades on meie elu kehvem.
Saavutame vähem.
Oleme vähem rahul, vähem õnnelikud, vähem rahulikud...
Sest me ei pöördu esmalt Tema poole.
Kui aga seda teeme, siis Ta seab asjad korda.
Mõne asja seab korda, mõnda mitte. See oleneb asjaoludest.
Asjaoludega arvestamine näeb välja nii:
"Ma olen siin. Vaata, mida olen korda saatnud.
Issand, mida saaksid minuga teha?"
Jumala tahe on ka hetkene.
Ehk mida Ta tahab, et teeksid just praegu,
mis on Ta tahe tänaseks päevaks.
Eilset päeva ei saa muuta, homset aga küll.
Kuna homne päev on privileeg ja võimalus ning Jumal on sinuga.
Jumala tahe on hetkene.
See puudutab asju, mida Ta tahab, et teeksid täna.
Üks näide on Jaakobuse raamatus.
Vaatame ühte katkendit 4. peatükist.
13. salm: "Kuulge nüüd, kes ütlete:
"Täna või homme läheme sellesse või teise linna
ja veedame seal ühe aasta ning kaupleme ja saame kasu!""
Nagu tänapäevalgi.
"Lähen ja saan rikkaks."
"Teie, kes ei tea, missugune on homme teie elu!
Te olete ju aur,
mida on hetke näha, ja siis see haihtub.
Selle asemel et öelda:
"Kui Issand tahab ja me veel elame, siis teeme seda või teist",
te kiitlete oma kõrkuses.
Iga selline kiitlemine on kurjast.
Kes oskab teha head, aga ei tee,
sellele on see patt."
Vaata oma elu peale
ja mõtle järgmisele.
Kuidas veedad oma aega. Mille peale kulutad oma raha.
Kellega sõbrustad, suhtled.
Mida ostad.
Võid arvata, et Jumal ei huvitu väikestest asjadest. Näiteks?
Jumal on kiivalt huvitatud su mõtetest,
su sõnadest, tegudest, välimusest, teguviisist.
Sa ei ole kuskil eraldatud, vaid elad teiste keskel.
Ja su vaim on elava Jumala eluase.
Ta varustab sind kõigega, et saaksid täita Tema tahet.
Iga päev, kogu päeva.
Juhul kui Talle alistud ja järele annad.
Ainult Jumal teab, kui suur su potentsiaal on.
Arvatust kindlasti suurem.
Aga kui oled teinud palju vigu?
Kes poleks?
Tehakse igasuguseid vigu.
Mõni viga võib teha teisele kahju.
Mõni teine viga veelgi enam.
Aga see selleks. Oluline on öelda: "Jumal, nüüd olen ma Sinu ees.
Mis on see, millest mul on puudu?
Mis on see, millega olen pannud mööda?
Mida pean üles tunnistama?
Mille pean Sulle ära andma?
Jumal, tahan parimat, mida Sul on anda."
Vaata oma elule tagasi.
Mõtle ajale, kui lähenesid teismeeale.
Mine sellesse aega tagasi. Mida muudaksid?
Me kõik muudaks midagi.
Või mis? Muudaksime ju.
Vaata oma elule tagasi. Mida muudaksid?
Teine küsimus on:
kas oled läbinud nii pika tee,
et minna edasi ilma Jumalata?
Ja pealegi, kui võtsid Jeesuse vastu oma Päästjaks ja said ristitud,
kas alistasid siis Talle oma elu?
Tundub uskumatu,
et püha Jumal, kõige valitseja,
armastab mind ja näitab mulle oma tahet.
Ta näitab kõigile, kes paluvad.
Kas oled valmis Jumalat usaldama,
kus ja kellega tahes oled?
Nähes nii oma vigu kui õnnestumisi.
Nähes nii oma elu häid kui halbu külgi.
Kas oled valmis ütlema:
"Issand, tead minust kõike. Ma keerasin kõik tuksi.
Palun andesta mu patud.
Tean, et ajast ei piisa selle heastamiseks.
Kuid Issand, aita mul elada oma elu nii,
et kuigi asjaolud..."
Asjaolud on, nagu nad on.
"Kas aitaksid elada mul nii, nagu Sina tahad?"
Kas ütleksid seda?
Ära lase saatanal end petta.
Tema ütleb: "Oled hiljaks jäänud.
Hiljaks.
Mis sa ikka seda jutlust kuulad."
Seni, kuni oled elus, saad Jumala ees oma asjad korda seada.
Võib-olla on uksed sulgunud,
aga on uksi, mis võivad veel avaneda.
Jumal võib kasutada sind uuel moel.
Oleks sa Teda varem palunud, poleks see uus.
Ära anna alla.
Palu Jumalat:
"Issand, asjaolud on, nagu nad on,
aga Sa andestad mulle, sest oled lubanud seda teha.
Mis on järgmine samm?
Mu elu on, nagu ta on, aga mis on järgmine samm?"
Kas oled täna valmis Talle ütlema:
"Olgu järgmine samm milline tahes, ma teen selle. Teen, mida Sa ütled"?
Kas oled valmis Talle seda ütlema? - Jah.
Kas usaldad Teda piisavalt,
et teha just seda, mida Ta sulle ütleb?
Kas usaldad Teda?
Või kuulad mu juttu ja mõtled:
"Aga sa ei tea mu olukorda"? Keegi ei tea teise olukorda läbinisti.
Lihtsalt küsin, kas oled valmis usaldama.
Me kõik peame Teda usaldama, olgu elu milline tahes.
Sul on eesõigus rääkida püha Jumalaga,
kellel on kogu vägi, armastus ja meelevald.
Ta tuleb su juurde ja teeb midagi uskumatut.
Kas oled valmis end Talle andma, et seda näha?
Mida saaks Jumal teha, kui annaksid Talle kogu oma elu?
Oleksid kindlasti meeldivalt üllatunud.
On sul julgust öelda:
"Jumal, usun, et Su tahe kehtib ka minu elus.
Tean, et Sa pole rahul mu praeguse eluga,
kuid täna palun Sult andestust.
Mul oleks, keda süüdistada, aga selle asemel palun Sult andestust.
Täna, kui astun kirikuuksest välja,
olen andnud end Su täiusliku tahte teenistusse - mis see ka poleks.
Teen kõike, mida ütled.
Otsustan uskuda,
et kuna Sa oled armastuse, helduse ja headuse Jumal, taastaja,
siis praegusest hetkest võtad Sa mu elu ja teed sellest parima"?
Kui vägevalt Ta su elu muudab.
Kui sa tahad.
Isa, oleme südamest tänulikud, et Sa oled Jumal, kes andestab,
kes puhastab ja taastab.
Teed meie elus head tööd.
Palun, et igaüks, kes on kuulnud seda sõnumit,
näeks oma süüd,
saaks uut indu.
Mõnele on see väga valus,
aga ta on piisavalt aus, et Sulle alistuda ja näha, mida Sa teed.
Elu lõpuni.
Jumal, et see kestaks elu lõpuni.
Mida kõike saab Jumal selle ajaga teha.
Issand, Sa oskad üllatada. Kohe kindlasti.
Üllatada imeliste asjadega.
Me ei pruugi pidada end vääriliseks, aga teame, et Sina nii ei mõtle.
Ootad, et me ütleks Sulle jah.
Et saaksid hakata meid taastama,
muuta meid igaveseks.
Seda palun täna Jeesuse nimel.
Aamen.
Kui saade on olnud sulle õnnistuseks,
külasta meie kodulehte intouch.org.
"Ühenduses" juhib inimesi kõikjal maailmas Jumala tundmisse
ja ehitab üles kohalikku kogudust.
Saadet toetab In Touchi organisatsioon
ning see on saanud teoks Jumala armu, palvete ja annetuste toel.
Tõlge: Karin Reisko